text: Beboere blev evakueret da tagterrasse gik i brand
  10 juni 2016 kl. 04.21
  Klokken 03.55 blev brandvæsnet tilkaldt til en brand i gågaden i Esbjerg. Da der stod synlige flammer op fra tagterrassen, blev beboerne evakueret.
  Ilden opstod på en tagterrasse lavet i træ i en etageejendom på Kongensgade i Esbjerg midtby.
  Da der stod høje flammer op, da brandvæsnet ankommer, vælger man at evakuere alle beboere, det fortæller vagtchef ved Syd- og Sønderjyllands Politi til TV SYD.
  Branden blev hurtigt slukket, og de brandtekniske undersøgelser er allerede foretaget her tidlig fredag morgen.
  - Brandårsagen er formegentlig en glødende cigaret, men vi kan ikke fastslå det med sikkerhed, oplyser Erik Lindholdt.
  Ingen personer er kommet noget til ved branden, og alle beboere er tilbage i deres lejligheder igen.
  